प्रधानमन्त्री केपी शर्मा ओलीले त २ वर्ष भित्रैमा उपत्यकामा मेट्रोरेल संचालन गरिने भनेर निकै महत्वाकांक्षी भाषण गरेको पनि ३ वर्ष भइसक्यो । अहिले सम्म यस विषयमा सिन्को पनि भाँचिएको छैन । अब यो जिम्मेवारी फेरि उनकै काँधमा आएको छ । उनले मेची–महाकाली रेलमार्ग पनि छिट्टै संचालन गरिने बताएपछि भने जनमानसमा धेरै शंका–उपशंकाहरु उब्जन थालेका थिए । के उनले भने जस्तै यति छिटै रेल दौडाउने गरि निर्माणकार्य गरिदैं छ त ?
